AIŠKINAMASIS RAŠTAS

Dėl Molėtų rajono savivaldybės 2020 metų valstybės lėšomis finansuojamų prioritetinių melioracijos darbų sąrašo, patvirtinto Molėtų rajono savivaldybės tarybos 2020 m. vasario 26 d. sprendimu Nr. B1-69 „Dėl Molėtų rajono savivaldybės 2020 m. valstybės lėšomis finansuojamų prioritetinių melioracijos darbų sąrašo patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Pagal Lietuvos Respublikos žemės ūkio ministro 2005 m. gegužės 12 d. įsakymo Nr. 3D-271 „Dėl valstybės lėšomis finansuojamų melioracijos darbų žemės ūkio paskirties žemėje sąrašo ir šių darbų prioritetų“ 2 punktą savivaldybėms rekomenduojama, atsižvelgiant į melioracijos sistemų būklę ir šio įsakymo nuostatas, patvirtinti savivaldybės prioritetinių melioracijos darbų pagal konkrečius projektus sąrašus.

Lietuvos Respublikos žemės ūkio ministro 2019 m. gruodžio 31 d. įsakymu Nr. 3D-732 „Dėl 2020 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“ 2020 metams melioracijai Molėtų rajono savivaldybėje buvo skirta 152 tūkst. eurų.

Lietuvos Respublikos Aplinkos ministro pavaduojančio žemės ūkio ministrą 2020 m. rugsėjo 23 d. įsakymu Nr. 3D-660 „Dėl Žemės ūkio ministro 2019 m. gruodžio 31 d. įsakymo Nr. 3D-732 „Dėl 2020 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašų patvirtinimo“ pakeitimo“ 2020 metams melioracijai Molėtų rajono savivaldybėje papildomai buvo skirta 46 tūkst. eurų.

Atsižvelgiant į gautą papildomą finansavimą valstybei priklausančių melioracijos statinių remontui ir po viešųjų pirkimų procedūrų pasikeitus objektų vertėms sutaupytas lėšas, Molėtų rajono savivaldybės 2020 m. valstybės lėšomis finansuojamų prioritetinių melioracijos darbų sąrašas yra keičiamas (tikslinamas).

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 17 punktas, 4 dalis; Lietuvos Respublikos melioracijos įstatymo 7 straipsnio 3 dalis;

Lietuvos Respublikos žemės ūkio ministro 2019 m. gruodžio 31 d. įsakymas Nr. 3D-732 „Dėl 2020 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“

Lietuvos Respublikos Aplinkos ministro pavaduojančio žemės ūkio ministrą 2020 m. rugsėjo 23 d. įsakymas Nr. 3D-660 „Dėl Žemės ūkio ministro 2019 m. gruodžio 31 d. įsakymo Nr. 3D-732 „Dėl 2020 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašų patvirtinimo“ pakeitimo“

Lietuvos Respublikos žemės ūkio ministro 2005 m. gegužės 12 d. įsakymas Nr. 3D-271 „Dėl valstybės lėšomis finansuojamų melioracijos darbų žemės ūkio paskirties žemėje sąrašo ir šių darbų prioritetų“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

PagerėsSavivaldybės patikėjimo teise valdomų valstybei nuosavybės teise priklausančių melioracijos statinių techninė būklė, sumažės gyventojų ar kitų subjektų nuostoliai dėl valstybei nuosavybės teise priklausančių melioracijos statinių būklės.

Neigiamų pasekmių nėra.

**4. Priemonės sprendimui įgyvendinti**

Sąraše numatytos priemonės.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Vadovaujantis 2020 m. skiriamų specialiųjų tikslinių dotacijų Žemės ūkio ministerijos kuruojamoms valstybinėms (valstybės perduotoms savivaldybėms) funkcijoms vykdyti paskirstymo tarp savivaldybių sąrašu numatomiems darbams atlikti skiriama 198 000 Eur.

**6.Vykdytojai, įvykdymo terminai**

Molėtų rajono savivaldybės administracijos Statybos ir žemės ūkio skyrius. 2020 m.